“**Ülevaade linna eelarvest makstavatest dotatsioonidest transpordi valdkonnas“**

Tartu Linnavalitsus on sõlminud tartlastele liikumisvõimaluste tagamiseks järgmised lepingud: Tartu linna avaliku bussiliiniveo teostamiseks lepingu AS GoBus-iga, endise Tähtvere valla territooriumi elanikke teenindatakse Tartumaa Ühistranspordikeskusega sõlmitud koostöölepingu alusel ning Vorbuse piirkonna elanikke teenindatakse nõudetransporditeenuse pilootprojekti raames, mille vedusid teostab lepingu alusel OÜ ABuss.

Tartu linna avaliku bussiliiniveo lepingu alusel teenindavate bussiliinide, mida on Tartu linnas 15 liini, 2023. aasta veomahuks on planeeritud 4,736 miljonit kilomeetrit. Nende bussiliinide teenidamise eest tasumiseks on linna eelarvesse planeeritud 14,345 miljonit eurot.

Lisaks veetakse Tartus reisijaid AS GoBusiga sõlmitud lepingu alusel raudteejaama bussijaama ning Eesti Rahva Muuseumi ühendaval bussiliinil. Selle bussiini aastaseks veomahuks on 54 000 kilomeetrit ning liiniveo teostamiseks on eelarvesse planeeritud 265 000 €.

Endise Tähtvere valla piirkondi teenindatakse peamiselt Tartumaa Ühistranspordikeskusega sõlmitud koostöölepingu alusel. Erandiks on Tallinna maantee ja Emajõe vahele jääv Vorbuse piirkond, mida teenindatakse pilootprojekti raames nõudetranspordiga. Linna eelarves on endise Tähtvere valla elanike teenindavate bussiliinide teenindamise eest tasumiseks ette nähtud 335 000 € ning Tartumaa Ühistranspordikeskuse poolt teenindavate maakonnaliinide planeeritud läbisõiduks Tartu linna piirkondade teenindamisel on 217 770km.

Lisaks bussiliinide teenindamise lepingutele on Tartu linnavalitsus sõlminud ühistransporti toetavate süsteemide toimimise tagamiseks sõlminud lepingu AS Rigdango’ga.

AS Ridango’ga sõlmitud lepingu alusel osutab lepingupartner meile ühistranspordi elektroonilise tasukogumise infosüsteemi teenust, mis koosneb järgmistest osadest: Tartu linna ühistranspordipiletite müügivõrgu tagamine, ühistranspordi piletite müük, tasukogumise ja busside reaalajas jälgimise seadmete kasutusrent ning linna avaliku bussiliine teenidavate ühissõidukite liikumise reaalajas jälgimine ja busside liikumise info edastamine linna bussipeatustes asuvatele infotabloodele ning ka bussiäppi. Lepingu eest tasumiseks on meil eelarves 249 000 €.

Bussipiletite müügi eest linna eelarvesse laekuvaks tuluks oleme prognoosinud käesoleval aastal 3,38 miljonit eurot. Selles summas on arvestatud sisse ka bussi ja rattaringluse ühispileteid. Piletimüügi teenuse osutamise eest oleme planeerinud edasimüüjatele tasuda 174 000 €.

Rattaringlusel on planeeritud sel aastal opereerida 800 ratta ja 102 parklaga, mis on jaotatud üle terve linna ja lähivaldade aladele. 3 parklat on Kambja vallas, 5 parklat Tartu vallas ja 3 parklat Luunja vallas. Rattaringluse igapäevaseks opereerimiseks on arvestatud tegevuskuludeks 576 000€, töötajate palgakuludeks on tinglikult arvestatud 530 000€.

Tuludena on rattaringlusel planeeritud piletitulu aastas 200 000€. Rattaringluse reklaampartneri esikorvil kuvatav reklaami tasu on 20 000€. Lähivaldadesse rajatud parklate aastane hooldustasu on 180 000€.

Investeeringuteks on planeeritud rataste ostuks 430 000€.